
Valahii din Panonia și din jurul lacului Balaton în secolul IX. O "Romanie 
populară”! 


Panonia este o regiune geografică preponderent de câmpie, cu o floră și faună specifică în general stepei. O parte 
din acest areal geografic a fost sub ocupaţia și administraţia imperiului roman. În latină denumirea este Pannonia și 
a fost o regiune istorico-geografică ce a cuprins regiunea Slavonia din partea de est a Croației și regiunea 
Transdanubia, teritoriul Ungariei situat la vest de Dunăre, fiind sub controlul Romei imperiale în antichitate. 
Această provincie s-a legat de o altă entitate administrativă romană, la vest, de Noricum, teritoriu care era locuit de 


celți și iliri, deci popoare înrudite cu tracii și dacii. Provincia romană Panonia se mărginea la nord și est de Dunărea 
de mijloc, la vest de Noricum și Italia superioară și la sud de Dalmația și Moesia superioară. Locuitorii originari 
erau așa numiții panonii. Din secolul al IV-lea î.Hr., numeroase triburi celtice au venit și trăit în această regiune. În 
jurul anului 60 î.Hr., triburile celtice de pe Dunărea de mijloc, boii lui Critasiros au fost înfrânți de Burebista care a 
întreprins o mare campanie militară contra lor. Panonii au devenit popor supus în regatul dacic al lui Burebista. În 
anul 35 î.Hr, regiunea Panonia a fost atacată de Augustus și a fost subjugată în 9 î.Hr., când a fost încorporată în 
Iliria, frontiera extinzându-se până la Dunăre. În anul 7 d.Hr., panonii, împreună cu dalmații şi triburile ilirice s-au 
revoltat, dar au fost înfrânți de Tiberius şi Germanicus după o campanie dură care a durat circa doi ani. Pannonia a 
fost întemeiată ca provincie imperială de rang consular, cu numele Illyricum inferius, cândva după răscoala 
dalmato-pannonică din 6-9 A.D. După aceasta, Traian a împărțit Pannonia în Superior, având trei legiuni, și Inferior, 
cu o singură legiune, la Aquincum. Provincia romană Panonia s-a învecinat cu Dacia Romană, iar legiuni din această 
entitate administrativă romană au participat la războaiele duse de Taian împotriva lui Decebal, între anii 102 - 105. 


Legiunile rămase în Dacia pe o perioadă mai îndelungată au fost două: legiunea a XIII-a Gemina - adusă deja în 
primul război cu dacii din provincia Pannonia Superior, aproximativ vestul Ungariei și estul Austriei de azi - și 
legiunea a IV-a Flavia Felix, adusă din provincia Moesia Superior, în mare teritoriul Serbiei contemporane. O a treia 
legiune este presupus că ar fi staționat o vreme ceva mai scurtă la începutul ocupaţiei romane în Dacia, anume 
legiunea I Adiutrix, venită și ea din Pannonia Superior. (vezi Fodorean Florin-Gheorghe - Pannonia, Dacia și Moesia 
în itinerariile romane. O abordare comparativă). În acest context istorico-geografic și etnic putem vorbi de o 
evidenţă, de o conexiune politico-economică și militară dintre cele două provincii romane care au controlat o 
populaţie înrudită celto-iliro-geto-dacă. Dacia și Panonia prin istorie, cultură și etnicitate au fost înrudite. 
Amândouă provinciile au cunoscut stăpânirea imperiului roman și o latinizare a elitelor și a unei părţi a populaţiei 
autohtone. De aceea, locuitorii din Dacia și Panonia după retragerea imperiului roman au primit din partea 
triburilor germanice și slave aceeași denumire istorică, același etnonim de valahi. Cu migraţia triburilor germanice 
spre vest, etnonimul walha s-a răspândit în provinciile romane din Occident, fiind atestat sub diferite forme, dintre 
care menționăm forma walch/walach, documentată în sudul Germaniei. Urmare a contactelor dintre germani și 
slavi, termenul în discuţie a fost preluat de către lumea slavă începând cu secolul al IX-lea. Etnonimul walch/walach 
este atestat pentru prima oară la începutul secolului al X-lea la slavii meridionali sub forma vlah, cu sensul de străin 
sau neslav de limbă romanică. De la forma vlah a derivat și numele slav al regiunii populate de romanici, Vlaška. 
Bizantinii, care au intrat în contact cu slavii meridionali în secolele VII-IX în Macedonia meridională și nordul 
Greciei, au preluat de la aceştia din urmă termenul vlah sub forma blachos. Remus Mihai Feraru 
(https://www.laurlucus.ro/bibliotheca-lucus/reconstructe-istorice /dacoromania-sec-vii-xiii-dhr/vlahii-din- 
peninsula-balcanica). 


Chiar și pe vremea regelui Attila, conducătorul hoardelor hune, autohtonii sunt pomeniţi ca o populaţie distinctă cu 
origini comune și o limbă latinofonă, atât în arealul transilvan, dar și în câmpia Panoniei, unde Attila și-a fixat 
centrul de putere. Istoricul roman Priscus Panites, de fapt sol bizantin, ne relatează, la anul 448, despre o ambasadă 
imperială la curtea regelui hun Attila (după Getica lui Jordanes), care avea capitala regală în zona vestică a 
Transilvaniei în conexiune cu câmpia panonică. În drum spre curtea hunică istoricul se întâlneşte cu o populaţie 
autohtonă, din zona Banatului, foști cetățeni romani, care și-au schimbat limba și nu se mai puteau înțelegeu bine în 
latina literară cu trimișii imperiali - ausonii. Este evident că aceşti autohtoni erau daco-romani, care deja 
„îngurgitaseră” simbioza lingvistă dintre limbile dacă și latină, vorbind firesc o limbă nouă, latinofonă, și cu care 
greu se mai puteau înţelege cu trimișii Imperiului roman la curtea regelui hun Attila. Un alt istoric roman 
Mauricius, care continuă aceleași idei ale lui Priscus Panites, vorbește de refugiați autohtoni de la nord de Dunăre 
care, „deși foști cetățeni romani”, acum vorbeau un grai greu de înțeles pentru vorbitorii de latină literară ai 
imperiului roman cu capitala la Constantinopol. Acești transfugi, care „aveau tragere de inimă pentru dușmanii” 
imperiulu,i erau evident reprezentanţii unui nou popor provenit din simbioza daco-romană din fosta provincie 
Dacia Romană. La loc de frunte între titlurile adăugate numelui său de Attila, după modelul împăraţilor romani, se 
găsea titlul de „Rex Dacorum” (Rege al Dacilor). Această atitudine a conducătorilor hunilor a fost transmisă până în 
Evul Mediu european și s-a păstrat în cea mai importantă epopee medievală germană, „Cântecul Nibelungilor”, 
scrisă în jurul anului 1200. (https://daniel-roxin.ro/attila-conducatorul-hunilor-a-purtat-si-titlul-de-rege-al- 


dacilor-iata-de-ce). Ca rege peste ținuturile Panoniei și vechii Dacia, Attila a considerat că era stăpânul unui ținut 
care încă mai trăiau atunci urmașii lui Decebal. Numele dat de către cronicarii bizantini dacilor, de ausoni, este 
direct legat de limba folosită. Conform istoricilor antici, ausonii vorbeau o limbă pre-latină. În timpul vizitei lui la 
huni, povestind despre ausoni, Priscus remarcă asemănarea limbii dacilor cu cea a romanilor, sesizând însă 
diferențele. Acest lucru îl determină să considere că dacii vorbeau o pre-latină asemănătoare cu limba ausonilor 
antici. Este o nouă confirmare a existenței unei limbi pre-latine (originare) în Europa care, ulterior, a generat 
celelalte limbi romanice. Priscus în descrierea lui sesizeaza amestecul de popoare și obiceiuri în spaţiul dacic, 
făcând diferența dintre huni, sciți și ausoni. “Sciţii erau o populație amestecată , la întâmplare, care pe lângă limba 
lor barbară, se silesc să vorbească în limba hunilor, a goților sau a ausonilor și anume aceia dintre ei care au dea 
face cu romanii”. Termenul de scit și ausoni il extinde însă asupra intregii populații băștinașe. Denumirea dată de 
catre Priscus - via scrierea lui lordanes - populaţiei băștinașe din nord, de ausoni, provine de la un trib antic din 
nordul Italiei, existent anterior creşterii puterii romane, al carei limba era apropiată de latină. Priscus a fost 
surprins găsind în acest nord îndepărtat al Daciei, o populaţie care vorbea o limbă asemănătoare limbii ausonice. 
Ipoteza curajoasă a istoricului Alexandru Filipașcu, precum că ausonii sunt de fapt actualii oşeni, capătă astfel un 
important punct de sprijin prin descrierile cronicarului bizantin. Se pare că cei din urma erau întradevăr 
descendenţi a-i triburilor dacice transilvănene, diferențiați dupa zonarea lor, sciţii, transilvăneni de sud iar ausonii, 
transilvănenii de nord, din ținuturile Oașului și Maramureșului, diferenţiați între ei prin graiul caracteristic, 
asemeni în ziua de azi, graiului bănățenilor și cel al maramureșenilor. Academicianul Atanasie Marian Marienescu ( 
1830 - 1915) abordând și el spre cercetare termenul de ausoni în articolul “Ausonii în Italia, Ausonii în Dacia” 
apărut sub forma de serial în revista Familia în anul 1894 scrie ca şi o concluzie : “Scriitorii care s-au ocupat de opul 
lui Priscus, explică, ei care e limba ausonică? Nielbuhr zice: limba ausonică e româna rustica adică: cea româna 
poporală, a țăranilor. Matheas Bell: Priscus amintește de limba Ausonilor, care e cea română sau latină. Otrocotsius 
(în Origines Hungarorum), care e citat de Bell, zice: Unde prin limba Ausonilor înteleg limba valahică (adica 
românească) ca și limba coruptă.” (vezi Alexandru Filipașcu, Istoria maramureșului, Editura „Gutinul”, Baia Mare, 
1997 și https://istorie-furata.blogspot.com/2015/01 /istoria-transilvaniei-pana-in-secolul_10.html). Ausonii 
vorbeau o limbă pre-romană, înrudită cu latina, de fapt limba trunchiului etnic indo-european, în care intrau ilirii, 
treaciii, geto-dacii și daco-romanii? Ipoteza istoriografică pare credibilă. În secolele V și VI se forma un popor nou 
cu o limbă nouă: poporul român și limba română. (Ionut Ţene, https://uzpr.ro/13/09/2023/etnogeneza- 
poporului-roman-s-a-incheiat-in-secolul-vii-o-perspectiva). Ce putem înţelege de aici. Că în drumul solului bizantin 
spre capitala panonică a regelui Attila trăia o populaţie autohtonă ce vorbea o latină vulgară. de fapt se formau 
acele romanii populare în Balcani și Panonia dintr-un amestec de iliri, traci, geto-daci și romani, ce aveau deja o 
identitate în formare și o limbă proprie la mijlocul secolului XIX. Cronica lui Nestor - „Povestirea anilor din trecut, 
cum s-a format țara rusească, cine a domnit mai întâi la Kiev și unde a început Rusia” (din manuscrisul călugărului 
Laurenţiu, 1377) scrie despre populaţia proto-română din Panonia, cu deja cunoscuta denumirea de valahi. Cronica 
vremurilor trecute (în limba slavă veche: Ilogbcrr BpemanbnHbIxe Jibro) este o istorie a Rusiei Kievene de pe la 850 
până la anul 1110, scrisă în anul 1113 în Kiev. Autorul cronicii avea informaţii recente despre valahii din Balcani 
sau Panonia. „Mulţi ani în urmă, Slavii se stabiliră la Dunăre, unde este acum țara Ungurilor și a Bulgarilor. De aici, 
Slavii se răspândiră pe pământ şi și-au primit nume după ţările unde s-au așezat. Astfel veniră și se așezară unii pe 
malurile Moravei şi se numiră Moravi, alţii se numiră Cehi. Și de asemeni se numără printre Slavi: Croaţii cei Albi și 
Sârbii şi Carintienii. lar când Volochii atacară pe Slavii de la Dunăre și se stabiliră între ei și-i asupriră, acești Slavi 
plecară şi se stabiliră pe Vistula și se numiră Leși.” Slavii s-au așezat în panonia în secolele VII-VIII fiind apoi 
alungați prin război de acești valahi, numiţi "volohi” de autor. Valahii au fost așaa de puternici militar încât i-a 
alungat pe slavi către râul Vistula. Putem, trage concluzia de aici, că populaţia "rumânească” din Panonia era 
autohtonă și destul de bine organizată administrativ și militar încât să-i alunge pe migratorii slavi de pământurile 
lor. Cronicarul continuă cu informaţii interesante despre geopolitica valahilor din acest areal. „În anul 6406 (898). 
Ungurii trecură pe lângă Kiev, peste muntele care și astăzi se numește Ugor Koie și au ajuns la Nipru și-și întinseră 
corturile, căci erau nomazi, cum sunt Polovcii. Venind din Răsărit ei mergeau grăbiţi prin munții cei înalți, care s-au 
numit ungurești și începură să se lupte cu Volochii și cu Slavii care trăiau acolo. Căci acolo erau stabiliți mai înainte 
Slavii, iar Volochii supuseseră țara Slavilor. În urmă însă Ungurii goniră pe Volochi și luară în stăpânire această țară 
și se așezară cu Slavii împreună pe care și-i supuseră și de atunci țara se chiamă Ungaria.” Este de subliniat din 


Cronica lui Nestor următoarea consecinţă: că unul dintre contigentele maghiarilor a traversat Dunărea și a jefuit 
teritoriile din nordul fluviului, dar margraful Bavariei Luitpold i-a înfrânt în noiembrie 900, urmărindu-i în timpul 
retragerii de la Passau până la Krems an der Donau. Victoria bavarezilor a fost facilitată de puternica fortăreață de 
pe Enns. În ciuda oricăror înfrângeri, ungurii au cucerit controlul de necontestat asupra Panoniei. Se amintește 
amintește de alungarea de către unguri a volohilor care îi subjugaseră mai înainte pe slavii din Panonia. Numele de 
volohi a fost asemănat cu numele italienilor de astăzi de către Samuel Hazzard Cross, respectiv cu vlahii (românii) 
de către istorici. (vezi Izvoarele Istoriei Românilor (Fontes Historiae Daco-Romanorum). Volumul VII. Cronica lui 
Nestor. Traducere și comentarii de G. Popa-Lisseanu, București, 1935). 


Un document inedit descoperit în Biblioteca Naţională din Paris acum 100 de ani prezintă o istorie mai puţin 
cunoscută a românilor în Evul Mediu timpuriu. Documentul medieval reprezenta o descriere a Europei Orientale și 
prezenta realități de la începutul secolului al XIV-lea din Balcani. La începutul secolului al XX-lea, polonezul Olgierd 
Gorka găsea în Biblioteca Naţională din Paris un document inedit, neobservat de majoritatea specialiștilor. Este 
vorba de un manuscris medieval numit "Descriptio Europae Orientalis” (n.r. - Descrierea Europei Orientale), 
realizat la începutul secolului al XIV-lea. În acest manuscris sunt prezentate clar realităţile din Balcani și inclusiv 
referiri la statutul românilor, cu numai 50 de ani înainte de întemeierea efectivă a statului medieval Moldova și cu 
numai un deceniu înainte de atestarea domnitorului autocrat al Ţării Româneşti, Basarab I. Cel care a scris 
"Descriptio Europae Orientalis” este, cel mai probabil, un călugăr francez foarte influent la curtea franceză, arată 
specialiștii. Un adevărat erudit, spune Popa Lisseanu, care s-a interesat de istoria și geografia țărilor balcanice prin 
care a trecut. "EI este un Anonim și după cercetările lui Gorka pare a fi un călugăr dominican sau franciscan, care a 
trăit mai mult timp ca misionar în Balcani, și anume în Serbia. Simpatiile sale ni-l arată de naţionalitate franceză, 
căci se identifică cu interesele bisericii catolice şi ale politicii franceze în Orient de pe aceea vreme”, scria G. Popa 
Liiseanu în "Descrierea Europei Orientale”. Conform Liiseanu, cei care au studiat temeinic acest izvor, călugărul 
francez a descris realități ale Balcanilor de la începutul secolului al XIV-lea, dar și de la sfârșitul secolului al XIII-lea, 
lucrarea sa fiind scrisă cel mai probabil în 1308. Călugărul a fost trimisul prințului Carol al VI-lea de Valois, fratele 
regelui Franţei, Filip al IV-lea cel Frumos. Acest Carol de Valois venise cu armata în Balcani, dorind să ocupe tronul 
Imperiului Bizantin, recent recuperat de împărații greci din mâna cruciaților latini. Acest călugăr cărturar locuia în 
Serbia, în zona catolică și în general a călătorit doar în marile state ale Balcanilor. Pe românii din Moldova și Ţara 
Românească nu-i cunoaște și nici nu-i amintește. Călugărul francez trecând prin Ungaria descoperă povestea 
vlahilor vestici din Transilvania și din aceea zonă. În "Descriere Europei Orientale”, francezul susţine, interesându- 
se de istoria Ungariei că de fapt înainte de venirea triburilor de maghiari Pannonia era în parte, locuită de acești 
valahi, care erau urmași ai romanilor în regiune. Despre vlahi sau blachi cum îi numește în text călugărul anonim 
spune că au fost alungaţi de unguri din Pannonia către sudul Balcanilor. "Altădată au fost păstori ai romanilor și din 
cauza terenului roditor și plin de verdeață trăiau odinioară în Ungaria, unde se aflau pășunile romanilor. Dar în 
urmă fiind izgoniți de aici de unguri au fugit în acele părți (n.r. - sudul Balcanilor)”, scria călugărul anonim în 
"Descrierea Europei Orientale”. Totodată, în prezentarea pe care o face Ungariei, călugărul francez aduce precizări 
și spune că de fapt alungarea vlahilor nu s-a făcut pașnic. Mai precis, ca urmare a cercetării documentului medieval, 
"păstorii romanilor”, adică populațiile romanizate, prin care și vlahii ce locuiau în Pannonia la venirea ungurilor, 
erau constituiți într-un soi de confederație care a purtat un război crunt cu triburile nou venite. Deci Panonia, după 
ce valahii i-au alungat "manu militari” pe slavi, conform Cronicii lui Nestor era locuită de această populaţie de 
rumâni, aşa cum se auto-numeau pe ei înșiși autohtonii. (Cosmin Pătrașcu Zamfirache, https://adevarul.ro/stiri- 
locale /botosani /secretele-unei-istorii-necunoscute-a-romanilor-au-1733178.html). Istoricul Eugen Lozovan în 
cartea "Dacia Sacra” subliniază o idee mai veche a istoricului N. Drăganu că la venirea ungurilor în Panonia, această 
fostă provincie a imperiului roman puternic romanizată era sub controlul acestei populații autohtone cu origini 
geto-daco-romane. Se vorbea în cronicile medievale despre ”vici romanisci” din Austria. Vorbim clar de o ramură 
occidentală a valahilor. Se amintește de Walchhofen în Bavaria (1104) sau Walchshoven (1137) şi "de Walhe” în 
Pinzgan (1176). Apar acel ”Strassewalchen” la nord-vest de Salzburg în 799 și 837. (vezi Nicolae Drăganu, Românii 
în veacurile IX-XIV pe baza toponimiei și a onomasticei, București, 1933). Ideea lui Eugen Lozovan este că valahii 
alungați - o parte - de către triburile maghiare conduse de Arpad s-au răspândit către sud-vest în Istria și Dalmația 
și nord-vest către Moravia și Silezia. Aș adăuga că o parte din autohtonii rumâni s-au îndreptat și către voievodatele 
românești din Transilvania, mai ales înspre "Ducatul lui Gelu”. Deci nu putem vorbi de un "gol" de populaţie la 


venirea maghiarilor în Panonia (pământ rodnic, ape cu pește și sare), ci dimpotrivă valahii trăitori aici au fost 
alungați. O parte din ei posibil să fi mers la frații români din Transilvania. Panonia la 900 era o "romanie populară”, 
o formaţiune proto-statală care rezistase invaziei seculare ale slavilor. Astfel, putem considera că Panonia poate fi 
considerată un spaţiu al etnogenezei românilor. O parte din valahi s-au retras spre râul Nitra, localitățile și 
mănăstirile din acest areal fiind populate cu locuitori latinofoni. Regiunea lacului Balaton a fost un habitat valah 
puternic. Deși venirea slavilor, bulgarilor și apoi a ungurilor nu au putut șterge toponimia de origine neo-latină 
folosită de valahi, dar și denumirile cu conotaţii pastorale ale "rumânilor”. Majoritatea toponimelor de origine 
valahă sunt în comitatele din jurul lacului Balaton: Somogy, Tolna, Fejer, veszprem, vas, Zala) și în special în jurul 
satelor Tihany, Bakony și pannonhalma, iar majoritatea toponimelor sunt de origine pastorală valahă: Chula, Știrka 
(știră), Bacs, Csut, Kapusa, Kopacs, Kelba, Furkó, Murga, Rupa, Kas, Feora, Kald, Mura). Toponimele au fost atestate 
între 850 - 1055. (vezi Eugen Lozovan, Dacia Sacra, Ed. Saeculum, 2005, p. 100). Cunoscutul istoric și scriitor 
maghiar Pais Dezs6 susținea la începutul secolului XX pe valahi cu numele de olahi, care erau în Panonia la venirea 
triburilor arpadiene. Pe harta sa sunt semnalați Az Olâhok în regiunea de la sudul lacului Balaton. Toate cercetările 
sunt făcute pe baza cronicilor medievale ale lui Viterbo, raportul lui Ricardus (secolul XII), cronica lui Thomas de 
Spalato (1266) şi bineînţeles ale Notarului Anonim, inclusiv cronica lui Simon de Keza. Toate aceste cronici vorbesc 
despre o populație masivă de valahi în Panonia la venirea ungurilor numită ”pastores Romanorum” sau "pascua 
Romanorum”. Ei trăiau în mici regate, voievodate sau ducate. Se vorbea despre acei "et fugatis romanis” în Panonia 
încă din vremea lui Attila. Alte cronici maghiare, deși au un izvor istoriografic comun, ca Chronicon pictum 
Vindobonense sau Chronicon Posoniense, amintesc de acești păstori valahi. Chiar apelativul vlach a ajuns sinonim 
cu cel de păstori prin secolul XII în Panonia. Deși istoriografia maghairă încearcă să ignore aceste dovezi privind 
existența unei populații valahe consistente demografic în Panonia secolelor IX și X, mărturiile documentare sunt 
prea numeroase ca să poate fi eludate. Încă din vremea lui Attila, graiul ausonilor nu putea fi decât cel al 
autohtonilor locali daco-romani și proto-român. Conform unei scrisori a papei Nicolae adresată împăratului 
Bizanțului se critica elita Bizanțului în secolul XI pentru că folosesea limba greacă în uzul lingvistic curent și 
considera limba latină amestecată cu cuvinte scitică o limbă barbară. (G. Popa - Lisseanu, continuitatea românilor 
în dacia. Dovezi noi, editura Saeculum 1.0., bucureşti, 2019, p. 47 şi 99-102). Acea limbă "barbară” latino-scitică 
putea fi limba proto-română, limba română veche a valahilor (rumâni). În cronica lui Theophylactyus Simocattes, la 
începutul secolului VII se arată că un general bizantin Petrus intrând în conflict cu o populaţie autohtonă la 
Marcianopolis - un puternic centru balcanic - care se baricadase între carelele lor, le-a vorbit în "limba lor 
părintească”, o limbă traco-latină vulgară, de fapt a valahilor care împânzeau Europa balcanică și centrală. Acești 
autohtoni romanici vorbeau deja pe limba lor, pe la anul 602 şi trăiau din sudul Greciei până în Panonia. La acest 
autohtonism local trebuie să adăugăm și fenomenul transhumanțţei valahilor, ca păstroi ai romanilor ce își pășteau 
cirezile de vite și turmele de oi în jurul lacului Balaton, sursă de apă și peşte proaspăt. În acest spaţiu ”geoetnic” a 
existat la sfârșitul secolului IX un adevărat ţinut al valahilor - păstori ai romanilor - unde i-a învins pe slavi şi s-au 
războit, având cnezii și voievozii lor de frunte, împotriva lui Arpad, regele triburilor maghiare venite să ceară 
"pământ şi apă”. 

Calendarul zilei: Pe 27 mai 1600, Mihai Viteazul devine „domn al Ţării Româneşti, al Ardealului și a toată Ţara Moldovei”| 
VIDEO (https://r3media.ro/calendarul-zilei-pe-27-mai-1600-mihai-viteazul-devine-domn-al-tarii-romanesti-al- 
ardealului-si-a-toata-tara-moldovei/) 


27 mai 1600 este ziua în care, pentru prima oară, un conducător român apare în documente purtând 
titlul de „Domn... 


Read more » (https://r3media.ro/calendarul-zilei-pe-27-mai-1600-mihai-viteazul-devine-domn-al-tarii-romanesti-al- 
ardealului-si-a-toata-tara-moldovei/) 

FOTO | Actorii au urinat pe scenă, dezbrăcați, în cadrul unui spectacol al Teatrului din Târgu Jiu. A doua zi, Primarul 
orașului, cel care controlează instituţia, a fost decorat de Mitropolitul Olteniei (https://r3media.ro/foto-actorii-au- 
urinat-scena-teatru-targu-jiu-primar-decorat-mitropolitul-olteniei/) 


Actori care simulează urinarea pe alte persoane, dezbrăcaţi. De aceste imagini au avut parte 
spectatorii care au participat pe 20... 


Read more » (https://r3media.ro/foto-actorii-au-urinat-scena-teatru-targu-jiu-primar-decorat-mitropolitul-olteniei/) 

Românii care doresc să facă acasă ţuică sau pălincă acasă riscă AMENZI din partea statului 
(https://r3media.ro/romanii-care-doresc-sa-faca-acasa-tuica-sau-palinca-amenzi /) 


Românii care intenționează să producă acasă ţuică sau palincă trebuie să respecte anumite prevederi 
legale dacă nu vor să plătească... 
Read more » (https://r3media.ro/romanii-care-doresc-sa-faca-acasa-tuica-sau-palinca-amenzi /) 

